Η **WrestleMania 23** ήταν το εικοστό τρίτο ετήσιο σόου επί πληρωμή WrestleMania που διεξάχθηκε από το World Wrestling Entertainment. Χορηγός του ήταν το 360 OTC και έγινε στις 1 Απριλίου του 2007, στο Ford Field στο Ντιτρόιτ του Μίσιγκαν. Το σόου ήταν η πρώτη WrestleMania στο Ford Field και η δεύτερη που συνέβη στο Ντιτρόιτ (μετά την WrestleMania III, που έγινε στο Pontiac Silverdome, στο Πόντιακ του Μίσιγκαν).

Το σόου χρησιμοποίησε παλαιστές και από τα τρία τηλεοπτικά σόου του WWE, Raw, SmackDown! και ECW. Έγιναν οκτώ αγώνες επαγγελματικής πάλης στην κάρτα αγώνων του σόου, με περισσότερους από έναν κύριους αγώνες. Το κύριο ματς στο σόου Raw ήταν αυτό του Τζον Σίνα και του Σον Μάικλς για το Πρωτάθλημα WWE, στο οποίο νίκησε ο Σίνα. Ο βασικός αγώνας του σόου SmackDown! ήταν αυτός του Μπατίστα εναντίον του Άντερτέικερ για το Παγκόσμιο Πρωτάθλημα Βαρέων Βαρών του WWE. Ο Αντερτέικερ νίκησε στον αγώνα και έγινε νέος πρωταθλητής. Το βασικό ματς του σόου ECW ήταν ένας αγώνες με ομάδες τεσσάρων ατόμων, τους ECW Originals και τους The New Breed. Σε αυτό το ματς νίκησαν οι ECW Originals. Τα ματς της κατώτερης κάρτας αγώνων περιέλαβαν τον αγώνα του Μπόμπι Λάσλεϊ και του Ουμάγκα αλλά και τον Money in the Bank Ladder αγώνα με παλαιστές και από τα τρία σόου.

Τα εισιτήρια για το σόου ξεκίνησαν να πωλούνται στις 11 Νοεμβρίου του 2006. Το ρεκόρ του Ford Field σχετικά με την προσέλευση ήταν 80.103 άνθρωποι, και από τις πενήντα πολιτείες των Ηνωμένων Πολιτειών και εννέα επαρχίες του Καναδά. Η WrestleMania 23 κέρδισε 5.38 εκατομμύρια δολάρια στο WWE, σπάζοντας παράλληλα το προηγούμενο ρεκόρ της WrestleMania X8 με 3.9 εκατομμύρια δολάρια. Το WWE υπολογίζει πως προστέθηκαν 25 εκατομμύρια δολάρια στην οικονομία του Ντιτρόιτ. Με περίπου 1.2 εκατομμύρια αγορές, το σόου ήταν αυτό με τις περισσότερες αγορές που είχαν γίνει σε σόου επί πληρωμή του WWE. Η WrestleMania XXVIII πέρασε τις 1.2 εκατομμύρια αγορές με 1.21 εκατομμύρια αγορές. Επίσης, έχει την τέταρτη μεγαλύτερη προσέλευση στην ιστορία της WrestleMania (πίσω από την WrestleMania 3 και μετέπειτα από την WrestleMania 29 και την WrestleMania 32 που είχαν προσέλευση 80.676 οπαδών το 2013 και 101.763 οπαδών το 2016 αντίστοιχα).

Αποτελέσματα
------------

| Αρ. | Αποτελέσματα | Είδος Αγώνα | Χρόνοι |
| --- | --- | --- | --- |
| 1D | Ο Ρικ Φλερ με τον Καρλίτο νίκησαν τους Γκρέγκορι Χελμς και Τσάβο Γκερέρο | Αγώνας lumberjack με ομάδες | Άγνωστος |
| 2 | Ο Μίστερ Κένεντι νίκησε τους Σι Εμ Πανκ, Ράντυ Όρτον, Ντέιβ Φίνλεϊ, Ματ Χάρντι, Κινγκ Μπούκερ (με την Κουίν Σαρμέλ), Τζεφ Χάρντι και τον Ετζ | Money in the Bank Ladder Αγώνας | 24:10 |
| 3 | Ο Γκρέιτ Καλί νίκησε τον Κέιν | Κανονικός αγώνας | 05:31 |
| 4 | Ο Κρις Μπενουά (π) νίκησε τον Μόντελ Βοντέιβιους Πόρτερ | Κανονικός αγώνας για το Πρωτάθλημα Ηνωμένων Πολιτειών WWE | 09:15 |
| 5 | Ο Αντερτέικερ νίκησε τον Μπατίστα | Κανονικός αγώνας για το Παγκόσμιο Πρωτάθλημα Βαρέων Βαρών | 15:51 |
| 6 | Οι ECW Originals (Ρομπ Βαν Νταμ, Τόμι Ντρίμερ, Σαμπού και Σάντμαν) νίκησαν τους The New Breed (Ελάιτζα Μπέρκ, Μάρκους Κορ Βον, Ματ Στράικερ και Κέβιν Θορν) (με την Άριελ) | Κανονικός αγώνας με ομάδες τεσσάρων ατόμων | 07:27 |
| 7 | Ο Μπόμπι Λάσλεϊ (με τον Ντόναλντ Τραμπ) νίκησε τον Ουμάγκα (με τον Βινς Μακμάν) | Hair vs Hair ματς με τον Στιβ Όστιν ειδικό διαιτητή | 13:00 |
| 8 | Η Μελίνα (π) νίκησε την Άσλεϊ | Αγώνας lumberjack για το Γυναικείο Πρωτάθλημα WWE | 03:40 |
| 9 | Ο Τζον Σίνα (π) νίκησε τον Σον Μάικλς | Κανονικός αγώνας για το Πρωτάθλημα WWE | 29:27 |
| 
* (π) – αναφέρεται στον πρωταθλητή πριν τον αγώνα
* **Κ** - υποδεικνύει ότι ο αγώνας δεν μεταδόθηκε τηλεοπτικά

 |